钦定古今图书集成/理学汇编/学行典/第205卷 > 何金𬭎
## 钦定古今图书集成/理学汇编/学行典/第205卷 > 何金𬭎

按《丹徒县志》：“何金𬭎，字元用，事二亲至孝，能竭力养
志。父伯仁，为诸生，有文名，积修脯数百金，病数载卒。
医药殡殓之费，独为经纪，不肯用公物。亲友叩之故，
泣应曰：‘二弟一妹皆幼，留为婚嫁资，兼作他日生计，
不则遗母忧将无穷。后二弟费父遗金殆尽，无一间
言，惟慰劳而已。及二弟连妹殁，方病笃时，泣祷神，愿’”
减己算以益其年。卜地葬祖父母，弗以委诸父。年六
十九，有微疾，来问疾者，闻其室中甚香，以端坐而卒。
逾时，口中尚出香气不绝